Source: http://curia.europa.eu/juris/document/document.jsf?text=&docid=211774&pageIndex=0&doclang=FI&mode=req&dir=&occ=first&part=1&cid=8226678
Timestamp: 2019-09-17 23:19:13+00:00
Document Index: 21849288

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Valitus, jonka Euroopan unionin neuvosto on tehnyt 25.1.2019 unionin yleisen tuomioistuimen (laajennettu kolmas jaosto) asiassa T-316/14, PKK v. neuvosto, 15.11.2018 antamasta tuomiosta
(asia C-46/19 P)
Muut osapuolet: Kurdistan Workers' Party (PKK), Euroopan komissio sekä Ison-Britannian ja Pohjois-Irlannin yhdistynyt kuningaskunta
unionin yleisen tuomioistuimen tuomio on kumottava.
valituksen kohteena olevien seikkojen osalta on annettava lopullinen ratkaisu ja hylättävä PKK:n kanne
PKK on velvoitettava korvaamaan neuvostolle tästä asiasta ja asiasta T-316/14 aiheutuneet oikeudenkäyntikulut.
Neuvoston mukaan unionin yleinen tuomioistuin teki valituksenalaisessa tuomiossa seuraavat virheet:
ensimmäinen valitusperuste: unionin yleinen tuomioistuin piti riidanalaisia päätöksiä virheellisesti pelkästään 1 artiklan 6 kohdassa1 tarkoitettuina päätöksinä
toinen valitusperuste: unionin yleinen tuomioistuin totesi virheellisesti, etteivät Yhdysvaltojen tekemät päätökset voi olla perusteena alustavalle luetteloimiselle
kolmas valitusperuste: unionin yleinen tuomioistuin katsoi virheellisesti, ettei neuvosto ollut selittänyt, miksi se piti Yhdysvaltojen tekemiä päätöksiä ja Yhdistyneen kuningaskunnan sisäministerin määräystä yhteisen kannan 931 1 artiklan 4 kohdassa tarkoitettuina toimivaltaisen viranomaisen päätöksinä
neljäs valitusperuste: unionin yleinen tuomioistuin sovelsi virheellisesti unionin tuomioistuimen asiassa LTTE2 antaman tuomion 55 kohtaa nyt käsiteltävään asiaan
viides valitusperuste: unionin yleinen tuomioistuin sovelsi virheellisesti unionin tuomioistuimen asiassa LTTE antaman tuomion 71 kohtaa nyt käsiteltävään asiaan
kuudes valitusperuste: unionin yleinen tuomioistuin sovelsi yhteisen kannan 931 1 artiklan 4 kohtaa ja tuomion LTTE 55 kohtaa virheellisesti
seitsemäs kanneperuste: unionin yleinen tuomioistuin katsoi virheellisesti, ettei neuvosto voinut vastata PKK:n kirjeeseen 27.3.2015 päivätyssä omassa kirjeessään.
1 Erityistoimenpiteiden toteuttamisesta terrorismin torjumiseksi 27.12.2001 annettu neuvoston yhteinen kanta (EYVL 2001, L 344, s. 93).
2 Tuomio asiassa C-599/14 P, neuvosto v. LTTE, EU:C:2017:583.